Kava elluviimiseks eraldas valitsus kaheksa miljardit eurot.

"Ma ei taha kava, mis aitab vaestel inimestel elada vaesena paremini. Ma tahan, et neil oleks valik ja võimalus mitte enam vaene olla," sõnas Macron.

Plaan näeb ette vaesuses elavate laste hariduse parandamist ja suuremat toetust töötute inimeste tagasi tööle aitamisel.

Kavas üritatakse toetust suurendada ka mitterahaliste vahenditega. Plaan hõlmab lasteaiakohti, et lapsevanematel oleks rohkem aega tööl käimiseks või väljaõppeks, hommikusööke vaeste linnaosade koolides ja kohustuslikku ametialast väljaõpet alla 18-aastaselt koolist lahkunud noortele.

Statistikaameti hinnangul elab Prantsusmaal allpool vaesuspiiri 14 protsenti elanikkonnast.